เงินเฟ้อพุ่งส่งผลกระทบต่อประมาณการ EPS จำกัด แต่ PER จะถูก Discount ลง แต่ตัวกำหนดทิศทางตลาดหุ้นในระยะยาวจริงๆคือ Real yield (%) และ Dollar คงกรอบแนวรับเดือนพค ที่ 1,535จุด แนะ BLA , TOA, STA
14 พฤษภาคม 2564

หากนับตั้งแต่การทยอยรายงานตัวเลขสำคัญเศรษฐกิจสหรัฐโดยอัตราเงินเฟ้อเดือนเมษายน (สูงสุดนับตั้งแต่ปี 2008 ที่ 4.2%)ที่ผ่านมา เริ่มสร้างความกังวลต่อนักลงทุนเรื่องแผนการลดสภาพคล่องและกรอบเวลาการปรับขึ้นดอกเบี้ยนโยบาย ส่งผลให้ตลาดหุ้น MSCI Global -3.3%, MSCI Emerging market -2.4%  ในขณะที่อัตราผลตอบแทนพันธบับตรรัฐบาลปรับขึ้นจากระดับ 1.45% มาแตะระดับ 1.7% สูงสุดในรอบเดือน สำหรับความกังวลเรื่องเงินเฟ้อต่อตลาดหุ้น ในระยะสั้นเราไม่ได้กังวลมากนัก และคาดผลกระทบที่จำกัดต่อกำไรตลาดหุ้น (EPS) แต่จะเป็นการปรับ Multiplier ผ่าน PER โดยหากอิงจากสถิติย้อนหลัง 70ปี พบว่าช่วงเวลาที่เงินเฟ้อค่อยๆปรับขึ้นในกรอบ 1-3% จะเป็นช่วงเวลาที่ตลาดหุ้นสหรัฐซื้อขายบน PER ในระดับ 20 ขึ้นไป อย่างไรก็ตามหากอัตราเงินเฟ้อเร่งขึ้นอย่างมีนัยยะในระดับ 3-4% ขึ้นไป ตลาดหุ้นจะถูกปรับลดค่า PER ลงมาซื้อขายในระดับ 18x +/- และหากอิงกับภาวะปัจจุบันเรามีมุมมองสอดคล้องกับสถิติในอดีต กล่าวคือความกังวลเรื่องการลดสภาพคล่องจะส่งผลถึง PER (ไม่ใช่กำไรตลาดหุ้น) ตลาดหุ้นมี Valuation ในระดับสูง และมีโอกาสปรับฐานในระดับ 5% อย่างไรก็ตามสำหรับการลงทุนในระยะกลาง เรายังคงมุมมองเชิวบวกอ่อนๆแนะนักลงทุนดูอัตราผลตอบแทนพันธบัตรที่แท้จริง และทิศทางของค่าเงินดอลลาร์เพื่อประเมินภาวะ Risk on สำหรับระยะสั้น 1-3เดือนเราคาดว่าตลาดหุ้นจะแกว่งผันผวนเพื่อรอดูการรายงานตัวเลข GDP , เงินเฟ้อ, การจ้างงาน , ยอดค้าปลีก และผลผลิตภาคอุตสาหกรรม โดยเฉพาะในเดือนพ.ค. และ มิ.ย. ว่ามีทิศทางฟื้นตัวอย่างต่อเนื่องหรือไม่ เนื่องจากเราเชื่อว่า ธนาคารกลางต่างๆรวมถึง FED จะไม่อิงจาก Low based effect เมื่อเทียบกับช่วงเวลาเดียวกันในปีที่ผ่านมา ซึ่งหากทิศทางเป็นการฟื้นตัวต่อเนื่อง อาจเป็นปัจจัยปรับกรอบเวลา Hawkish ที่เร็วขึ้น เบื้องต้นเราคาดในช่วง 4Q21
มุมมองตลาดหุ้น/ กลยุทธ์การลงทุน เราคงกรอบแนวรับเดือนพคที่ 1,535จุด +/-  วันนี้คาด SET เกิด Technical rebound กรอบ 1,555-65จุด แนะเก็งกำไร STA  และทยอยสะสม BLA, TOA
หุ้นแนะนำ STA (ราคาพื้นฐาน 55 บาท) รายงานกำไร 1Q21 +572% YoY 28.5% QoQ สูงกว่าที่เราและตลาดคาดและยังคงมุมมองเชิงบวกต่อการเติบโตของการใช้ยางทั้งในธุรกิจยานยนต์และถุงมือยางใน2Q21 TOA (ราคาพื้นฐาน 42 บาท) รายงานกำไร 1Q21 +21.4% YoY 23.9% QoQ สูงกว่าที่เราและตลาดคาด โดยมองว่าอัตรากำไรขั้นต้นจะทรงตัวในระดับสูงได้ตลอดปี21 ขณะที่ระดับ valuation ค่อนข้างถูกเทียบหุ้นกลุ่มวัสดุก่อสร้างที่เรา coverage BLA (ราคาพื้นฐาน 39 บาท) รายงานกำไรสุทธิไตรมาส1 +329% YoY และ +505% QoQ จากรายได้ค่าเบี้ย, รายได้จากการลงทุนและการประเมินมูลค่าที่สูงขึ้น ขณะที่เบี้ยรับปีแรก (FYP) เติบโต 5% YoY ดีกว่าอุตสาหกรรมที่หดตัว 6% YoY เราคาดว่า BLA จะเติบโตและได้ประโยชน์จากการทิศทาง Bond Yield ขาขึ้นซึ่งจะช่วยสนับสนุนรายได้จากการลงทุน (Investment Income) และเงินสำรองดีขึ้น
รายงานตัวเลขเศรษฐกิจ: วันศุกร์ ติดตาม ดัชนี Retail sales สหรัฐฯ เดือน เม.ย. คาด +0.2% MoM ดัชนีผลผลิตภาคอุตสาหกรรมของสหรัฐฯ เดือน เม.ย คาด +1.1% MoM ดัชนี Michigan Consumer Sentiment  เดือน พ.ค. คาด +2.2% MoM เป็น 90.3 จุด